AKT-EY-tulliyhteistyökomitean päätös N:o 3/98, tehty 17 päivänä joulukuuta 1998, alkuperätuotteen käsitteen määritelmästä poikkeamisesta Seychellien tasavallan erityistilanteen huomioon ottamiseksi tonnikalasäilykkeiden (HS-nimike ex 1604) tuotannon osalta (tiedoksiannettu numerolla K(1998) 3548)



Virallinen lehti nro L 015 , 20/01/1999 s. 0008 - 0009



AKT-EY-TULLIYHTEISTYÖKOMITEAN PÄÄTÖS N:o 3/98, tehty 17 päivänä joulukuuta 1998, alkuperätuotteen käsitteen määritelmästä poikkeamisesta Seychellien tasavallan erityistilanteen huomioon ottamiseksi tonnikalasäilykkeiden (HS-nimike ex 1604) tuotannon osalta (tiedoksiannettu numerolla K(1998) 3548) (1999/46/EY) AKT-EY-TULLIYHTEISTYÖKOMITEA, joka ottaa huomioon Loméssa 15 päivänä joulukuuta 1989 allekirjoitetun neljännen AKT-ETY-yleissopimuksen, sellaisena kuin se on tarkistettuna Mauritiuksessa 4 päivänä marraskuuta 1995 allekirjoitetulla sopimuksella, ja erityisesti sen pöytäkirjassa n:o 1 olevan 31 artiklan 1-10 kohdan, sekä katsoo, että edellä mainitussa pöytäkirjassa esitetyistä alkuperäsäännöistä voidaan myöntää poikkeuksia, jos se on perusteltua olemassa olevien elinkeinojen kehittämisen tai uusien elinkeinojen luomisen kannalta, Afrikan, Karibian ja Tyynenmeren valtiot (AKT-valtiot) esittivät 2 päivänä syyskuuta 1998 Seychellien tasavallan hallituksen puolesta hakemuksen poikkeuksen saamiseksi mainitussa pöytäkirjassa esitetystä alkuperäsäännöstä 1 800 tonnin määrälle kyseisen valtion 1 päivän syyskuuta 1998 ja 29 päivän helmikuuta 2000 välisenä ajanjaksona tuottamia tonnikalasäilykkeitä, yhteisön säilyketeollisuuteen kohdistuu jo nyt suuria kilpailupaineita; erityisesti työvoimakustannukset vaikuttavat ratkaisevasti hinnan muodostumiseen; markkinoiden avaaminen tässä päätöksessä myönnettyä määrää enemmän alhaisten työvoimakustannusten maista tulevalle tuonnille vääristäisi kilpailua ja aiheuttaisi vakavaa haittaa tonnikalasäilykkeitä valmistavalle yhteisön teollisuudelle; tämä pätee erityisesti nyt, kun yhteisön markkinat kärsivät taloudellisen kasvun pysähtymisestä, joka vaikuttaa joihinkin jäsenvaltioihin erityisen voimakkaasti, poikkeusta pyydetään pöytäkirjan n:o 1 asiaa koskevien määräysten, erityisesti 31 artiklan 5 kohdan AKT-saarivaltioita koskevien määräysten mukaisesti, kun otetaan huomioon ehdotetun Seychelleillä suoritetun valmistuksen tuoma arvonlisäys ja poikkeuksen myöntämisen taloudelliset ja yhteiskunnalliset vaikutukset Seychellien osalta, tuonnin suunniteltu määrä huomioon ottaen voidaan todeta, että määrällisesti rajoitetusta poikkeuksesta ei aiheudu vakavaa haittaa yhteisön vakiintuneelle elinkeinolle; tiettyjä määriin, valvontaan ja kestoon liittyviä edellytyksiä on kuitenkin noudatettava, ja Seychelleille voidaan näin ollen 31 artiklan 1 kohdan mukaisesti myöntää poikkeus 850 tonnin määrälle vuonna 1998, 1 500 tonnin määrälle vuonna 1999 ja 200 tonnin määrälle 1 päivän tammikuuta 2000 ja 29 päivän helmikuuta 2000 välisenä ajanjaksona, ON PÄÄTTÄNYT SEURAAVAA: 1 artikla Poiketen neljännen AKT-ETY-yleissopimuksen pöytäkirjan n:o 1 liitteen II luettelon erityismääräyksistä Seychellien tasavallassa ei-alkuperätuotetta olevasta kalasta valmistettuja HS-nimikkeeseen ex 1604 kuuluvia tonnikalasäilykkeitä pidetään mainitun maan alkuperätuotteina tässä päätöksessä esitetyin edellytyksin. 2 artikla Edellä 1 artiklassa säädettyä poikkeusta sovelletaan tämän päätöksen liitteessä esitettyihin määriin, jotka viedään Seychellien tasavallasta 1 päivän syyskuuta 1998 ja 29 päivän helmikuuta 2000 välisenä aikana. 3 artikla Edellä 2 artiklassa tarkoitettuja määriä hallinnoi komissio, joka toteuttaa kaikki niiden tehokkaan hallinnoinnin vuoksi suotavina pitämänsä hallinnolliset toimenpiteet. Jos tuoja esittää vapaaseen liikkeeseen luovutusta koskevan ilmoituksen jossakin jäsenvaltiossa pyytäen tässä päätöksessä säädettyä etua ja jos tulliviranomaiset hyväksyvät kyseisen ilmoituksen, asianomaisen jäsenvaltion on ilmoitettava komissiolle haluavansa lukea tarvitsemansa määrän kiintiöön. Kiintiöön lukemista koskevat hakemukset, joissa on mainittava kyseisten ilmoitusten hyväksymispäivämäärä, on toimitettava komissiolle viipymättä. Komissio antaa luvan kiintiöön lukemiseen kiintiössä jäljellä olevan määrän sallimissa rajoissa niiden päivämäärien mukaisessa järjestyksessä, joina jäsenvaltioiden tulliviranomaiset ovat hyväksyneet vapaaseen liikkeeseen luovutusta koskevat ilmoitukset. Jos jäsenvaltio ei käytä kiintiöön luettuja määriä, sen on mahdollisimman pian palautettava ne kyseiseen kiintiöön. Jos haetut määrät ovat suuremmat kuin kyseisen kiintiön käytettävissä oleva määrä, määrät jaetaan suhteessa haettuihin määriin. Komissio ilmoittaa kiintiöihin luetut määrät jäsenvaltioille. Jäsenvaltioiden on taattava tuojille jatkuva ja tasapuolinen mahdollisuus käyttää kiintiötä niin kauan, kuin kiintiön jäljellä oleva määrä sen sallii. 4 artikla Seychellien tulliviranomaisten on toteutettava tarvittavat toimenpiteet varmistaakseen 1 artiklassa tarkoitettujen tuotteiden vientimäärien valvonnan. Niiden tämän päätöksen mukaisesti antamissa todistuksissa on oltava viittaus päätökseen. Seychellien toimivaltaisten viranomaisten on toimitettava komissiolle kolmen kuukauden välein ilmoitus niistä määristä, joille on annettu EUR.1-tavaratodistukset tämän päätöksen mukaisesti, sekä näiden todistusten järjestysnumerot. 5 artikla Tämän päätöksen mukaisesti annettujen EUR.1-todistusten 7 kohdassa on oltava seuraava maininta: "Poikkeus - Päätös N:o 3/98" 6 artikla Afrikan, Karibian ja Tyynenmeren valtiot (AKT-valtiot) sekä Euroopan yhteisö ja sen jäsenvaltiot toteuttavat tämän päätöksen täytäntöönpanemiseksi tarvittavat toimenpiteet siltä osin kuin asia niitä koskee. 7 artikla Tämä päätös tulee voimaan päivänä, jona se tehdään. Tätä päätöstä sovelletaan 1 päivästä syyskuuta 1998. Tehty Brysselissä 17 päivänä joulukuuta 1998. AKT-EY-tulliyhteistyökomitean puolesta Michel VANDEN ABEELE Philip MAINGI MWANZIA Puheenjohtajat LIITE >TAULUKON PAIKKA>